Na podlagi 51. člena Zakona o osnovni šoli (Ur. l. RS, št. 81/06- UPB3, 102/07, 107/10, 87/11, 63/13) izdajam

PRAVILA

Osnovne šole heroja Janeza Hribarja Stari trg pri Ložu

O PRILAGAJANJU ŠOLSKIH OBVEZNOSTI

ZA UČENCE S STATUSOM ŠPORTNIKA / MLADEGA UMETNIKA

1. člen

 (splošna določba)

Pravila o prilagajanju šolskih obveznosti podrobneje urejajo postopek za pridobitev statusa učenca perspektivnega športnika, statusa učenca vrhunskega športnika, statusa učenca perspektivnega mladega umetnika in statusa učenca vrhunskega mladega umetnika.

1. člen

(pogoji za dodelitev statusa)

**Status perspektivnega športnika** lahko pridobi učenec, ki je registriran pri nacionalni panožni športni zvezi in tekmuje v uradnih tekmovalnih sistemih nacionalnih panožnih zvez.

Vsak učenec, ki izpolni te pogoje, je v skladu z 32. členom Zakona o športu registriran športnik in vpisan v javno evidenco registriranih in kategoriziranih športnikov.

Z vzpostavitvijo javne evidence registriranih in kategoriziranih športnikov, ki jo določa

77. člen Zakona o športu, mora uradna oseba v šoli, ki vodi postopek o podelitvi statusa, v skladu s 139. členom Zakona o splošnem upravnem postopku po uradni dolžnosti priskrbeti podatke o vseh dejstvih, pomembnih za izdajo odločbe.

Za uveljavljanje statusa perspektivnega športnika **staršem k vlogi ni treba priložiti posebnih dokazil**.

**Status vrhunskega športnika** lahko pridobi učenec, ki doseže vrhunski športni dosežek mednarodne vrednosti.

Vsak učenec, ki izpolni te pogoje, je v skladu z 33. členom Zakona o športu kategoriziran športnik in vpisan v javno evidenco registriranih in kategoriziranih športnikov.

Za uveljavljanje statusa vrhunskega športnika **staršem k vlogi ni treba priložiti posebnih dokazil**.

Uradna oseba, ki vodi postopek, podatke, potrebne za odločanje, pridobi v Aktualnem seznamu kategoriziranih športnikov, objavljene na spletni strani: <https://www.olympic.si/sportniki/registracija-in-kategorizacija>.

V skladu z 51. členom Zakona o osnovni šoli in povezavi z Zakonom o športu se lahko učenec registrira pri nacionalni panožni športni zvezi in tekmuje v uradnih tekmovalnih sistemih nacionalnih panožnih zvez v koledarskem letu, ko dopolni starost 12 let, v posebnih primerih pa v koledarskem letu, ko dopolni starost 10 let.

Učenec lahko doseže vrhunski športni dosežek mednarodne vrednosti v koledarskem letu, ko dopolni starost 14 let.

**Status perspektivnega mladega umetnika** lahko pridobi učenec, ki:

* je vpisan v drugo šolo oziroma drug javnoveljavni program,
* se izobražuje pod strokovnim vodstvom z izdelanim programom dela,
* se udeležuje državnih tekmovanj s področja umetnosti,
* je v lanskem ali tekočem letu dosegel dosežek na državnem tekmovanju s področja umetnosti, ki ga uvršča med eno tretjino vseh udeležencev v Sloveniji v njegovi starostni kategoriji,
* je ustrezno izpolnil obrazce za pridobitev statusa, vlogo pravočasno oddal in jo dopolnil z ustreznimi oziroma zahtevanimi prilogami.

**Status vrhunskega mladega umetnika** lahko pridobi učenec, ki:

* je vpisan v drugo šolo oziroma drug javnoveljavni program,
* se izobražuje pod strokovnim vodstvom z izdelanim programom dela,
* je v lanskem ali tekočem letu dosegel vrhunski dosežek na državnem ali mednarodnem tekmovanju s področja umetnosti (1., 2. ali 3. mesto),
* je ustrezno izpolnil obrazce za pridobitev statusa, vlogo pravočasno oddal in jo dopolnil z ustreznimi oziroma zahtevanimi prilogami.

Učenec lahko pridobi status športnika / mladega umetnika v zadnji triadi.

1. člen

(predlog za dodelitev statusa)

Predlog za dodelitev statusa podajo starši učenca na obrazcu, ki je priloga teh pravil, in ga najkasneje do 30. septembra tekočega šolskega leta vložijo v tajništvu šole. O dodelitvi, odvzemu in mirovanju statusa odloči ravnateljica s sklepom. Pred odločitvijo si ravnateljica pridobi mnenje razrednika in mnenje oddelčnega učiteljskega zbora o spoštovanju določil šolskega hišnega reda, o njegovem vedenju ter o odnosu do drugih učencev šole in do zaposlenih.

Sklep o dodelitvi statusa začne veljati, ko je izročen staršem učenca in ko je podpisan dogovor o prilagajanju šolskih obveznosti.

1. člen

(priloge)

Predlogu za dodelitev statusa je potrebno priložiti:

1. Za dodelitev statusa učenca perspektivnega mladega umetnika potrdilo o vpisu v drugo šolo oziroma drug javnoveljavni program, potrdilo o vpisu v drugi šoli oziroma drugem javnoveljavnem programu in potrdilo o udeležbi učenca na državnem tekmovanju/-ih s področja umetnosti za preteklo šolsko leto.
2. Za dodelitev statusa učenca vrhunskega mladega umetnika potrdilo o vpisu v drugo šolo oziroma drug javnoveljavni program, potrdilo o vpisu v drugi šoli oziroma drugem javnoveljavnem programu in potrdilo o osvojitvi nagrade oziroma 1., 2. ali 3. mesta na državnem tekmovanju/-ih s področja umetnosti za preteklo šolsko leto.
3. člen

 (prilagajanje obveznosti)

Učencu s statusom iz prvega, drugega, tretjega in četrtega odstavka 2. člena teh pravil se prilagodijo šolske obveznosti.

Prilagajanje šolskih obveznosti se uredi s pisnim dogovorom med šolo, učencem in starši. Prilagodijo se obiskovanje pouka in drugih dejavnosti ter načini in roki za ocenjevanje znanja.

1. člen

 (prenehanje statusa)

Status iz prvega, drugega, tretjega in četrtega odstavka 2. člena teh pravil učencu preneha:

* na zahtevo staršev učenca,
* s potekom časa, za katerega je bil status dodeljen,
* če prenehajo razlogi, zaradi katerih je bil status dodeljen,
* če preneha s šolanjem na osnovni šoli,
* če se mu status odvzame.

O prenehanju statusa odloči ravnateljica.

1. člen

 (odvzem statusa)

Če učenec ne izpolnjuje obveznosti iz dogovora iz drugega odstavka 5. člena teh pravil oziroma ne opravlja svojih dolžnosti, določenih z zakonom ter drugimi predpisi in akti šole, mu šola lahko na predlog razrednika oziroma učiteljskega zbora začasno oziroma trajno odvzame status. O odvzemu statusa odloči ravnateljica.

8 . člen (mirovanje statusa)

Učencu lahko zaradi bolezni, poškodbe, neupoštevanja dogovora o prilagajanju šolskih obveznosti ali drugih utemeljenih razlogov status miruje, dokler obstajajo razlogi, na podlagi katerih je bilo odločeno o mirovanju. Predlog za mirovanje statusa lahko podajo razrednik, učiteljski zbor ali starši učenca. V času mirovanja statusa učenec ne more uveljavljati pravic, ki so mu bile z njim dodeljene. O mirovanju statusa odloči ravnateljica.

9. člen

(varstvo pravic)

O pritožbi zoper odločitev ravnateljice glede statusa po teh pravilih oziroma glede neupoštevanja dogovorjenih pravic in obveznosti odloča pritožbena komisija. Odločitev pritožbene komisije je dokončna.

10. člen

(končne določbe)

Pravila o prilagajanju šolskih obveznosti začnejo veljati 1. 11. 2019.

Stari trg pri Ložu, 29. 10. 2019 Ravnateljica

 Sonja Jozelj